Shape of You

**«Shape of You»** (), բրիտանացի երգիչ և երգահան Էդ Շիրանի սինգլը՝ թողարկված 2017 թվականի հունվարի 6-ին իր երրորդ ստուդիական ալբոմում (2017)։

Դենսհոլ և փոփ ժանրի երգը գրել են Էդ Շիրանը և Սթիվ Մաքը, իսկ լրացումներ են արել Ջոնի Մաքդեյդը, Քենդի Բարուսը, Թամեկա Քոթլը և Քևին Բրինգսը։

Երգը 30 տարբեր երկրների չարթերում զբաղեցրել է առաջին հորիզոնականը, ներառյալ «US Billboard Hot 100»-ը, Ավստրալիան և Կանադան։ Այն 14 ոչ հաջորդական շաբաթ շարունակ զբաղեցրել է առաջին հորիզոնականը *UK Singles* չարթում, 12 ոչ հաջորդական շաբաթ՝ *Billboard Hot 100*-ում և 16 ոչ հաջորդական շաբաթ՝ *Canadian Hot 100* չարթում, որտեղ էլ սահմանել է ռեկորդ։

## Տեղեկություններ երգի մասին
2017 թվականի հունվարի 4-ին Էդ Շիրանը հրապարակեց 6 վայրկյանանոց տեսանյութ, որում ներկայացվում էր նոր տեսահոլովակը՝ «ակումբը լավագույն տեղը չէ սիրելի գտնելու համար» տեքստով, ինչը երգի առաջին տողն էր։ Հունվարի 6-ին *BBC Radio 1-ի* *Breakfast Show* հաղորդման ժամանակ երգիչը հայտնեց, որ «Shape of You» երգն սկզբնապես մտածվել և ստեղծվել է երգչուհի Ռիհաննայի համար և նա երգին ուղղակի ավելացրել է տարբեր դետալներ։ Սակայն դրանից հետո նա որոշեց ինքը երգել երգը։ Շիրանը երգը չէր գրել հատուկ իր նոր ալբոմի համար, սակայն հետո որոշեց, որ «Դա բավական զվարճալի է»։ 
Նա շարունակեց. «Դա առաջին երգն էր, որն ավարտվեց և ես չկարողացա ընտրել 2-ը միասին, այդ պատճառով այդ երգը գնաց ալբոմ։ Ես շատ ուրախ եմ երգը գրելու համար, դա շատ զվարճալի է»

## Կոմպոզիցիա
«Shape of you»-ն փոփ, դենսհոլ և հաուս ժանրի երգ է։ Երգում Շիրանը պատմում է մի պատմություն, որն իր հետ պատահել է ակումբում. «Ակումբն այնքան էլ լավ վայր չէ սիրելի գտնելու համար, դրա համար էլ ես բար եմ գնում/ Ես ու իմ ընկերները նստում ենք սեղանի մոտ, խմում ենք շատ արագ և խոսում ենք շատ դանդաղ»։ Նա երգում է. «Արի ու սկսիր զրուցել միայն ինձ հետ և վստահիր ինձ, ես կտամ այդ հնարավորությունը» : *NT News-ի* փոխանցմամբ երգը պատմում է մի սիրո պատմություն, որում Շիրանը մի աղջկա հանդիպում է բարում, որտեղ նա և աղջիկը խմում են։ Երգը գրվել է C♯ մինոր նոտայով և վայրկյանում 96 բիթ տեմպով։ Այն կազմված է 44 չափով և հիմնական հետևյալ ակորդներով՝ C♯m–F♯m–A–B (i–iv–VI–VII), իսկ Շիրանը ձայնը լսվում է G♯3-ից G♯5 նոտաների միջև։

Երգի բառերի ռիթմը համեմատվում է TLC խմբի «No Scrubs» երգի հետ, հատկապես 1-ին տան «Տղա, եկ շատ չխոսենք/Գրկիր իմ իրանը և հենվիր ինձ վրա» հատվածը։ Այդ պատճառով «No Scrubs»-ի հեղինակներ Քենդի Բարուսը, Թամեկա Քոթլը և Քևին Բրինգսը համարվեցին «Shape of you»-ի համահեղինակները։

## Զբաղեցրած հորիզոնականներ
200px|մինի|ձախից|Էդ Շիրանը համերգի ժամանակ
Երգն ավելի քան 30 երկրներում զբաղեցրել է առաջին հորիզոնականը և ստացել է տարբեր հավաստագրեր։ «Shape of you» երգի դեբյուտը չարթերում տեղի է ունեցել հունվարի 13-ին՝ *UK Singles Chart*-ում և առաջին շաբաթվա մեջ դիտվել է շուրջ 227,000 անգամ։ Այդ ընթացքում Շիրանը ներկայացրեց մեկ այլ երգ՝ «Castle on the Hill»-ը («Ամրոց բլրի վրա»), որով նա *UK chart-ի* պատմության մեջ դարձավ միակ արտիստը, որը միանգամից 2 դեբյուտային երգով զբաղեցրեց բարձր հորիզոնականներ։ Շոտլանդական երգերի չարթերում երգի դեբյուտը կայացել է «Castle on the Hill»-ից հետո։ Երգն արծաթե հավաստագիր է ստացել թողարկման առաջին շաբաթում՝ 200.000 դիտման համար, իսկ ոսկե հավաստագիր է ստացել 2-րդ շաբաթում՝ դիտվելով 400.000 անգամ։ Երգը եղել է առաջին հորիզոնականում իր թողարկման 2-րդ շաբաթում՝ 139.000 դիտումով։ Այն 13 շաբաթ շարունակ մնացել է *UK Singles Chart-ի* առաջին հորիզոնականում, իսկ Հարրի Սթայլսի «Sign Of The Times» երգի թողարկումից հետո զբաղեցրել է ավելի ցածր հորիզոնականներ։ 2017 թվականի ապրիլին երգը վաճառվել է 1,811,910 անգամ և տարածվել է 120,810,200 անգամ։

*Billboard Hot 100-ում* երգի դեբյուտն զբաղեցրել է առաջին հորիզոնականը, բեռնվել է 240.000 անգամ և ունեցել է 20 միլիոն դիտում առաջին շաբաթում։ Միացյալ Նահանգներում երգը դարձել է ամենաշատ լսվողը։ Շիրանը նաև դարձել է առաջին արտիստը *Hot 100* չարթի պատմության մեջ, որի 2 դեբյուտային երգերը նույն շաբաթում գտնվել են տասնյակի մեջ։

"Shape of You"-ն 12 ոչ անընդմեջ շաբաթների ընթացքում գտնվել է *Hot 100* երգերի մեջ։ 4 շաբաթ առաջին հորիզոնականում գտնվելուց հետո երգը գտնվել է նաև *Mainstream Top 40* չարթում, որտեղ այն դարձել է Շիրանի երկրորդ առաջին հորիզոնական զբաղեցնող երգը («Thinking Out Loud»-ից հետո)։ 2017 թվականի մայիսի 6-ին Hot 100-ում երգը զիջեց իր դիրքերը և զբաղեցրեց 2-րդ հորիզոնականը՝ Կենդրիկ Լամարի «Humble» երգից հետո։ ԱՄՆ-ում *Billboard-ի* *Dance/Mix Show Airplay* չարթում «Shape of You»-ն դարձավ Շիրանի առաջին երգը *Dance/EDM* չարթում (իր՝ երրորդ տասնյակում և վեցերորդ ընդհանուր չարթում հայտնված երգը Dance/Mix Show Airplay-ում)։ Հետագայում 2017 թվականի մարտի 18-ին երգն ընդգրկվեց *Dance Club Songs* չարթի մեջ։ Դա առաջին անգամն էր, որ Շիրանը հայտվում էր չարթում որպես մենակատար, ինչպես նաև 2-րդ անգամը, որ հայտնվում էր չարթում։ Առաջին անգամ նա ընդգրկվեց չարթի մեջ Rudimental-ի «Lay It All on Me» երգի ժամանակ, որը 2016 թվականին զբաղեցրեց 38-րդ հորիզոնականը։

2017 թվականի ապրիլի 6-ի դրությամբ «Shape of You»-ն դարձել է ԱՄՆ-ում ամենավաճառված երգը՝ 1.7 միլիոն անգամ և դարձել է միակը, որի վաճառքը հասել է միլիոնի։

Ֆրանսիայում դեբյուտից հետո ստացել է պլատինե հավաստագիր։ Ավստրալիայում երգը 15 շաբաթ շարունակ զբաղեցրել է առաջին հորիզոնականը՝ անցնելով Քուլիոյի «Gangsta's Paradise» երգի 22 տարվա ռեկորդը։

## Բառերով հոլովակ
«Shape of You»-ի տեսահոլովակը բառերով առաջին անգամ թողարկվել է Շիրանի յութուբյան ալիքում։ Հոլովակը ստեղծել է Ջեյսոն Քոինգը։ 2017 թվականի մայիսի 24-ի դրությամբ բառերով տեսահոլովակը յութուբում դիտվել է շուրջ 630 միլիոն անգամ։

## Տեսահոլովակ
2017 թվականի հունվարի 30-ին տեղի ունեցավ երգի պաշտոնական տեսահոլովակի պրեմիերան Շիրանի յություբյան պաշտոնական ալիքում։ Այնտեղ նկարահանվել էին ամերիկացի մոդել և պարող Ջեյնի Պեգուսկին և պրոֆեսիոնալ սումո ըմբիշ Յամամոտոյամա Ռյուտան (ավելի հայտնի է որպես Յամա)։ Տեսահոլովակի պրոդյուսերն է Ջեյսոն Քոինգը։ 2017 թվականի մայիսի 8-ին, պրեմիերայից 98 հետո, երգը դարձել է յութուբի այն երգերից, որոնք կարճ ժամանակում ստացել են մեկ միլիարդ և ավելի դիտում։ Մայիսի 30-ի դրությամբ յութուբում երգն ունի 1.272.446.525 դիտում, և այն կայքի 34-րդ ամենադիտված հոլովակն է։

## Ձևաչափ

***Digital download**
#"Shape of You"&nbsp;– 3:53

***Digital download <small>(Galantis remix)</small>**
#"Shape of You" &nbsp;– 3:15

***Digital download <small>(Acoustic)</small>**
#"Shape of You" &nbsp;– 3:43

***Digital download <small>(Stormzy remix)</small>**
#"Shape of You" &nbsp;– 3:51

***Digital download <small>(Major Lazer remix)</small>**
#"Shape of You" &nbsp;– 3:12

***Digital download <small>(Latin remix)</small>**
#"Shape of You" &nbsp;– 3:57

*;German CD single
#"Shape of You"&nbsp;– 3:53
#"Shape of You" &nbsp;– 3:43

***Promotional single <small>(Wale remix)</small>**
#"Shape of You" &nbsp;– 4:02

***Promotional single <small>(Remixes)</small>**
#"Shape of You" &nbsp;– 6:09
#"Shape of You" &nbsp;– 3:20
#"Shape of You" &nbsp;– 3:47
#"Shape of You" &nbsp;– 2:55

***Promotional single <small>(DJ Mike D remix)</small>**
#"Shape of You" &nbsp;– 3:51
#"Shape of You" &nbsp;– 4:17

***Promotional single**
#"Shape of You"&nbsp;– 3:53
#"Shape of You" &nbsp;– 3:53

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

|-
! scope="row"| Portugal (AFP)
|4× Platinum
|40,000
|-
! scope="row"| South Korea (Gaon)
|
|1,936,653
|-

## Ծանոթագրություններ

## Արտաքին հղումներ
* Երգի բառերը *Metrolyrics* կայքում http://www.metrolyrics.com/shape-of-you-lyrics-ed-sheeran.html 
* Տեսանկարահանման վայրերը

Կատեգորիա:2016 սինգլներ
Կատեգորիա:Billboard Hot 100 գլխավորած սինգլներ
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Բրիտանական երաժշտություն
Կատեգորիա:Բրիտանական երգեր
Կատեգորիա:Երգեր այբբենական կարգով
Կատեգորիա:Սինգլներ այբբենական կարգով